Kerjäläisten valtakunta

Kerjäläisten valtakunta on Dingon vuonna 1985 julkaisema albumi, joka on yhtyeen menestynein levy (myyntimäärä 190 900 kpl) ja Suomen neljänneksi myydyin levy.

Albumilla Dingo siirtyi edellistä albumia rockimpaan suuntaan. Sen tunnetuimpia kappaleita ovat muun muassa ”Autiotalo”, ”Valkoiset tiikerit”, ”Rio Ohoi”, ”Nahkatakkinen tyttö”, ”Kirjoitan” ja nimikappale ”Kerjäläisten valtakunta”. Albumin kuvat otettiin Marokossa, jonne levy-yhtiö kustansi bändin matkan. Albumin kannessa lukee suomenkielisen nimen alla albumin nimi arabiaksi peilikirjoituksena.

Albumi oli suuri myyntimenestys ja pysyi listaykkösenä peräti 11 viikon ajan ja listalla vielä sen jälkeen 24 viikkoa. Kerjäläisten valtakunta oli Suomen myydyin kotimainen albumi vuosina 1985–1988.

Albumi julkaistiin CD-formaatissa sen alkuperäisenä ilmestymisvuonna. Albumi julkaistiin uudelleen CD-muodossa vuonna 1994 ja vuonna 2006 osana Kunnian päivät 1983–1986 -kokoelmalevyä. Albumin CD-versiosta julkaistiin uusi painos vuonna 2012. Vinyylilevystä julkaistiin uusi painos Lipposen Levyn ja Kasetin toimesta vuonna 2022.

Kappaleet 

Kaikki kappaleet säveltänyt ja sanoittanut Neumann sekä sovittanut Dingo ja Pave Maijanen.

A-puoli

B-puoli 
 
 
 
 
 

Albumin avaava kappale Valkoiset tiikerit sisältää alussa näytteen moskeijan rukouskutsusta. Siinä sanotaan ʾašhadu ʾanna Muḥammadan rasūlu -llāhi (أَشْهَدُ أَنَّ مُحَمَّدًا رَسُولُ ٱللَّٰهِ), joka tarkoittaa suomeksi "Todistan, että Muhammad on Jumalan lähettiläs".

Kokoonpano 
 Neumann – laulu
 Jonttu Virta – kitara, huilu (kappale "Hämähäkkimies")
 Pepe Laaksonen – basso, laulu
 Pete Nuotio – koskettimet, huilu (kappale "Hämähäkkimies")
 Juha Seittonen – rummut

Vierailevat muusikot 
 Pave Maijanen – koskettimet (kappale ”Kulkuri ja Kaunotar”)

Tuotanto 
 Pave Maijanen – tuottaja
 Dan Tigerstedt – äänittäjä, miksaaja
 Timo Lindström – vastaava tuottaja
 Gogh/Riipinen - kansi (Hasselblad 500 C/M)

Lähteet

Kirjallisuutta 
 

Dingon albumit
Vuoden 1985 albumit
Pave Maijasen tuottamat albumit